en da en da da da ro da da da sv da sv da en da en fi nl en da da da da da fi en nb fr da da en
Kunnas, Kirsi - Nordic Women's Literature
Opvokset i Helsinki som datter af maleren Wäino Kunnas og malerinden Sylvi Alice Karlsson. Hun arbejdede efter studentereksamen på et forlag fra 1947 til 1962 og var teaterkritiker 1953-1960. Hun er gift med forfatteren Jaakko Syrjä og mor til to børn.
I 1947 debuterede hun med digtsamlingen Villiomenapuu (Det vilde æbletræ) og udviklede i Uivat saaret (De svømmende øer), 1950, og Vaeltanut (Den vandrende), 1956, en moderne lyrik, der placerer hende blandt de nybrydende kvinder i den finske efterkrigsmodernisihe. Hun blev børnebogsforfatter med f.eks. Tiitiäisen satupuu (Tiitiäinens eventyrtræ), 1956, hvor hun leger med nonsens, rytme, rim og store følelser. I 1980 begyndte hun igen at udgive digte for voksne med Kuun kuva meissä (Månens billede af os) og Valoa kaikki kätketty (Lyset alting skjult), 1986.
Siden ovenstående biografi blev publiceret i Nordisk Kvindelitteraturhistorie har Kirsi Kunnas udgivet flere bøger med rim og digte for børn. Hun har modtaget en række priser for sit arbejde.
Udvalgt litteratur om forfatteren
Suvi Ahola og Tuula Hökkä: "Ilmavuuden runoutta ja viisasta hölynpölya" i: Maria-Liisa Nevala (red.): "Sain roolin johon en mahdu". Suomalaisen naiskirjallisuuden linjoja, 1989
Litteratur om/af forfatteren i fennica.linneanet.fi
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.